Giulia Anghelescu a dezvăluit ce pasiuni ascunse au cei doi copii ai săi.
„Ambii copii fac sport, pentru că noi considerăm că sportul este vital, mai ales în copilărie, mai ales pentru dezvoltarea armonioasă, dar și din punct de vedere emoțional, mental, are numai beneficii. Antonia face gimnastică acrobatică de performanță de șapte ani, patru sau cinci ani avea când a mers prima dată. Mika s-a apucat și el de curând de sport, pentru că el nu voia să facă nimic în afară de tenis, dar eu îmi doream foarte mult un sport de echipă pentru el, pentru disciplină, pentru a înțelege exact ce se întâmplă în viață, ce trebuie să facă, și atunci l-am dus la fotbal”, a spus Giulia Anghelescu.
„Mika este pasionat și foarte talentat, sper să își dea interesul la un moment dat. Și Antonia face rap, dar nu știu cu cine seamănă, că în casă nu a văzut așa ceva. I-ar plăcea ceva în sensul ăsta, dar deocamdată este extrem de ocupată. Eu îi susțin pe ambii să facă ceea ce își doresc, important e să facă cu pasiune”, a declarat artista.
„Pe timp de iarnă ne place să schiem, schiem toți patru, Vlad și-a dorit ca și copiii să fie la fel de pasionați de acest sport ca și el. Antonia este ceas, ea schiază foarte bine, de la trei ani și jumătate. Mika, în schimb, este genul meu. Dacă e soare afară, mergem să schiem. Dacă nu e soare și e un pic de ceață sau ninge, mai bine stăm la un spa. Asta facem noi iarna, în principiu, vara mergem într-o grămadă de drumeții, la munte, și încercăm să ne conectăm cu natura cât de mult se poate. Dar la noi în familie activitățile sunt din astea de trebuie să te provoace. Oricum, după emisiune îți dai seama că abia așteptăm să vină vara ca să ne punem tot felul de probe și de curse și de misiuni, să vadă și ei ce înseamnă. Dar eu consider că orice activitate este binevenită, atât timp cât ești acolo 100%. Dacă tu zici că vrei să ieși cu copiii în parc, dar stai cu ochii în telefon sau ești atent la altceva, mai bine stai acasă și e la fel de rău. Dar poți să ieși la o plimbare, să găsești o grămadă de idei. Începând din pandemie, am încercat să găsim tot felul de activități pe care să le facem împreună și să nu treacă niciun weekend fără să fi făcut ceva care să ne adune împreună”, a mai spus vedeta.